Folketing
2010-03-26

Jeg forbyder da ingen familier – tværtimod, kan man næsten sige – altså de familier, der eksisterer i dag. Vi går ind og blander os i familien på mange forskellige måder, og det forholder hr. Søren Krarup sig overhovedet ikke til, men det er jo realiteten. Jeg siger bare, at der kan være andre familiebegreber end dem, hr. Søren Krarup går ind for. Jeg er ret overbevist om, at hr. Søren Krarup også var inderlig imod skilsmisser, dengang der blev skaffet en mulighed for det, men det er så hr. Søren Krarups opfattelse af, hvad begreberne er. Mine begreber er anderledes. Jeg er sådan set enig i, at det er en relativt håbløs diskussion, det kan det også være fra min side, men det er vel mere en diskussion mellem to, der er lodret uenige om nogle ting. Hr. Søren Krarup definerer familien snævert, og jeg definerer familien bredere, men det er ikke ensbetydende med, at jeg mener, at en familie bliver dannet af, at man gifter sig med et kæledyr.